kombinácia liekov
Dobrý deň. Chcem vás poprosiť,  je nejaká kontraindikácia liekov Herpesin a  Diclofenac Duo Bausch Health75 mg,môžem tieto lieky uživať spolu? Ďakujem za vysvetlenie.
Dobrý deň,
ďakujeme za Vašu otázku.
Tak ako u väčšiny liekov, aj Vami užívané lieky majú určité kontraindikácie. Kontraindikáciou sa rozumie okolnosť alebo stav pacienta, ktorý vylučuje niektoré liečebné postupy, diagnostické výkony alebo podanie niektorých liekov. Kontraindikácie berie do úvahy lekár pri preskripcii liekov.
Pokiaľ myslíte interakcie. Interakcia je podľa slovníka vzájomné pôsobenie dvoch alebo viacerých činiteľov. V prípade liekov je aspoň jeden činiteľ liečivo, ktoré sa dostane do organizmu. Viac sa interakciám venoval kolega v článku, na ktorý Vám prikladám
odkaz
. Medzi liekmi Herpesin a Diclofenac Duo Bausch Health nebolo pozorované vzájomné ovplyvnenie účinku. Ich súbežné užívanie je preto možné.
S pozdravom
PharmDr. Patrícia Čečková